ബതൽഹ മൊണാസ്ട്രി

പോർചുഗലിലെ മദ്ധ്യപ്രദേശത്തുള്ള ലൈറിയ ജില്ലയിലെ ബതൽഹ സിവിൽ പാരിഷിൽ സ്ഥിതിചെയ്യുന്ന ഒരു ഡൊമിനിക്കൻ കോൺവെന്റാണ് ബതൽഹ മൊണാസ്ട്രി. ഇത് മൊണാ‍സ്ട്രി ഓഫ് ബാറ്റിൽ എന്ന് അറിയപ്പെടുന്നു. ഇതിന്റെ ഔദ്യോഗിക നാമം മൊണാസ്ട്രി ഓഫ് സെന്റ് മേരി ഓഫ് ദ വിക്ടറി (പോർചുഗീസ്: മൊണാസ്ട്രിയോ ഡെ സാന്ത മരിയ ഡ വിറ്റോറിയ) എന്നാണ് .1385 ലെ അൽജുബറോട്ട യുദ്ധത്തിന്റെ ഓർമ്മക്കായാണ് ഈ മൊണാസ്ട്രി നിർമ്മിച്ചത്. 15-ാം നൂറ്റാണ്ടിലെ അവിസ് രാജവംശത്തിലെ രാജാക്കന്മാരുടെ ഔദ്യോഗിക ശവമടക്ക് പള്ളിയായാണ് ഇത് പ്രവർത്തിച്ചിരുന്നത്. അന്ത്യ ഗോഥിക് വാസ്തുശൈലിയുടെ ഏറ്റവും നല്ല ഉദാഹരണമാണ് ഈ മൊണാസ്ട്രി. മാനൂവിലൈൻ ശൈലിയും ഈ മൊണാസ്ട്രിയിൽ കാണാം. History 1385 ൽ കാസ്ട്രില്ലൻസുമായി നടന്ന അൽജുബറോട്ട യുദ്ധത്തിൽ പോർചുഗൽ വിജയിച്ചതിന് വിർജിൻ മേരിക്കുള്ള നന്ദിസൂചകമായാണ് ഈ മൊണാസ്ട്രി നിർമ്മിച്ചത്. 1383-85 പ്രതിസന്ധിക്ക് ഈ യുദ്ധം വിരാമമിട്ടു. 1386 ൽ നിർമ്മാണം തുടങ്ങി 1517 ലാണ് മൊണാസ്ട്രിയുടെ പൂർത്തിയായത്. ഏഴു രാജാക്കന്മാരുടെ ഭരണകാലത്തായാണ് നിർമ്മാണം നടന്നത്. 15 ആർക്കിടെക്റ്റുമാരുടെ (മെസ്ട്രെ ഡാസ് ഒബ്രാസ് ഡ ബതൽഹ) അശ്രാന്ത പ്രയത്നഫലമായാണ് ഇതിന്റെ നിർമ്മാണം നടന്നത്. വളരെയധികം മനുഷ്യ പ്രയത്നവും ഉപകരണങ്ങളും നിർമ്മാണസാമഗ്രികളും ഇതിന്റെ നിർമ്മാണത്തിനായി ചെലവഴിക്കേണ്ടിവന്നു. ചിത്രശാല പുറത്തേക്കുള്ള കണ്ണികൾ Virtual tour of Batalha Monastery Archived 2014-10-21 at the Wayback Machine Fundação Batalha de Aljubarrota BATALHA MONASTERY PHOTOS AND THOUGHTS